
3η  ΕΓΚΥΚΛΙΟΣ
Προβολή του ΣΥΝ-ΚΟΙΝΩΝΙΑ
Προβολή του ΣΥΝ-ΚΟΙΝΩΝΙΑ
Σύμφωνα με το άρθρο 6 των Συμβάσεων μεταξύ Δήμων και ΚΤΕΛ καθώς και με τις Εγκυκλίους 1 και 2 της ΚΕΔΚΕ, για την προβολή του προγράμματος ΣΥΝ-ΚΟΙΝΩΝΙΑ ισχύουν τα ακόλουθα:

1. Η προβολή του προγράμματος, ώστε οι πολίτες να γνωρίζουν τις προσφερόμενες υπηρεσίες, είναι προϋπόθεση για τη χρηματοδότηση.
2. Οι υποχρεώσεις των Δήμων και των ΚΤΕΛ για την προβολή του προγράμματος περιλαμβάνουν την ενημερωτική για το πρόγραμμα ΣΥΝ-ΚΟΙΝΩΝΙΑ καταχώρηση στον τοπικό τύπο
 και την τοποθέτηση πληροφοριακών πινακίδων στις στάσεις των λεωφορειακών γραμμών που χρηματοδοτούνται από το πρόγραμμα.

3. Και στις δύο περιπτώσεις η δαπάνη καλύπτεται από τα ΚΤΕΛ (το κόστος περιέχεται στην κατηγορία «Δ:Λοιπές πάγιες δαπάνες» των ποσών που λαμβάνουν τα ΚΤΕΛ από το πρόγραμμα), ενώ την ευθύνη για την τοποθέτηση των πληροφοριακών πινακίδων έχουν οι Δήμοι.

Συμπληρωματικά στα παραπάνω με την παρούσα εγκύκλιο ορίζονται τα εξής:

4. Οι πληροφοριακές πινακίδες θα κατασκευαστούν σύμφωνα με το συνημμένο υπόδειγμα που φαίνεται στο ΠΑΡΑΡΤΗΜΑ 1.
5. Πληροφοριακές πινακίδες θα τοποθετηθούν υποχρεωτικά στην αφετηρία και στο τέρμα κάθε γραμμής η οποία χρηματοδοτείται από το πρόγραμμα είτε για την εκτέλεση δρομολογίων είτε για την μείωση ή κατάργηση των εισιτηρίων. Αν δύο ή περισσότερες γραμμές έχουν αφετηρία ή τέρμα στο ίδιο σημείο, αρκεί μια πινακίδα γι’αυτές

6. Η ενημερωτική καταχώρηση θα γίνει σύμφωνα με τα όσα ορίζονται στο ΠΑΡΑΡΤΗΜΑ 2.

7. Για την πιστοποίηση των καταχωρήσεων στον τοπικό τύπο και της τοποθέτησης των πινακίδων, κάθε ΚΤΕΛ μαζί με το Τιμολόγιο προς τον Δήμο για το έργο του Μαΐου 2009, θα υποβάλει φωτοαντίγραφα ή τα αποκόμματα των εφημερίδων με τις καταχωρήσεις (να φαίνεται το όνομα της εφημερίδας και η ημερομηνία δημοσίευσης) ενώ για κάθε μια πληροφοριακή πινακίδα, το ΚΤΕΛ θα υποβάλει μια σελίδα Α4 σύμφωνα με το υπόδειγμα που φαίνεται στο ΠΑΡΑΡΤΗΜΑ 3.
ΠΑΡΑΡΤΗΜΑ 1
ΠΡΟΔΙΑΓΡΑΦΕΣ ΠΛΗΡΟΦΟΡΙΑΚΗΣ ΠΙΝΑΚΙΔΑΣ

Διαστάσεις πινακίδας: Πλάτος 40 cm  - Ύψος  60  cm 
Πάνελ από αλουμίνιο πάχους 2mm, κράματος ΑlMg3, με επικόλληση αυτοκόλλητου 3Μ, αντανακλαστικού Τype 1  με εκτύπωση eco solvent με πλαστικοποίηση, cold laminate.

Στην πίσω όψη αντιοξειδωτική προστασία με βαφή, wash primer και ακρυλικό χρώμα.

Επικόλληση με κατάλληλο συγκολλητικό υλικό, τύπου SIKAFLEX ή Warmth rapid, «Π» από αλουμίνιο πάχους 3mm για την συγκράτηση των δακτυλίων στηρίγματος.

Δακτύλιοι στήριξης, από σίδερο γαλβανιζέ διαμέτρου 60mm
[image: image1.jpg]OINQNIA

EMIXEIPHZIAKO MPOIrPAMMA
AHMOTIKHZ XYTKOINQNIAX




Στύλος διαμέτρου 60mm και ύψους από έδαφος έως πινακίδα 2,5 μέτρα (συν 0,5 πίσω από πινακίδα για τη στήριξη, συν τουλάχιστον 0,3μ για την πάκτωση).
Περιεχόμενο σύμφωνα με την διπλανή εικόνα, μακέτα της οποίας έχει αναρτηθεί σε ηλεκτρονική μορφή στην ιστοσελίδα της ΚΕΔΚΕ.
Μεταξύ της πορτοκαλί λωρίδας με το όνομα του Δήμου και την λευκή γραμμή, αναφέρονται οι συγκοινωνιακές υπηρεσίες που προσφέρονται στους πολίτες.

Κάτω από την λευκή γραμμή, αναφέρονται η γραμμή (ή οι γραμμές που περνάνε από αυτή τη στάση) και από κάτω αναφέρεται η ονομασία της στάσης.
ΠΑΡΑΡΤΗΜΑ 2
ΕΝΗΜΕΡΩΤΙΚΗ ΚΑΤΑΧΩΡΗΣΗ ΣΤΟΝ ΤΟΠΙΚΟ ΤΥΠΟ 

Η ενημερωτική καταχώρηση θα γίνει στις τρεις τοπικές εφημερίδες με τη μεγαλύτερη κυκλοφορία μια Κυριακή του Μαΐου 2009.
Ελάχιστη διάσταση της καταχώρησης 14 εκατοστά πλάτος και 12 εκατοστά ύψος.

Περιεχόμενο σύμφωνα με την διπλανή εικόνα, μακέτα της οποίας έχει αναρτηθεί σε ηλεκτρονική μορφή στην ιστοσελίδα της ΚΕΔΚΕ.

Αναφέρονται με λεπτομέρεια οι χρηματοδοτούμενες από το πρόγραμμα υπηρεσίες.
Για τα χρηματοδοτούμενα δρομολόγια αναφέρονται οι ώρες αναχώρησης από την αφετηρία και για τις μειώσεις των εισιτηρίων αναφέρεται ποια θα ήταν η τιμή τους χωρίς την χρηματοδότηση και ποια είναι με το πρόγραμμα ΣΥΝ-ΚΟΙΝΩΝΙΑ.

Προσοχή να αναγραφεί το τηλέφωνο του Δήμου στο οποίο θα μπορούν οι πολίτες να καλούν για παράπονα ή και υποδείξεις.

ΠΡΩΤΗ ΠΕΡΙΟΔΟΣ ΙΑΝΟΥΑΡΙΟΣ 2009 – ΦΕΒΡΟΥΑΡΙΟΣ 2010

.
ΠΑΡΑΡΤΗΜΑ 3
ΠΙΣΤΟΠΟΙΗΣΗ ΤΟΠΟΘΕΤΗΣΗΣ ΠΛΗΡΟΦΟΡΙΑΚΗΣ ΠΙΝΑΚΙΔΑΣ

ΔΗΜΟΣ …………………..  – ΚΤΕΛ …………………………..

Η πληροφοριακή πινακίδα για το πρόγραμμα ΣΥΝ-ΚΟΙΝΩΝΙΑ που φαίνεται στην παρακάτω φωτογραφία, τοποθετήθηκε ..(αναφέρεται η περιγραφή θέσης και η ημερομηνία τοποθέτησης, π.χ. Πλατεία Ελευθερίας στην πόλη της Λαμίας την 22.3.2009)…











Σε αυτό τον χώρο τοποθετήστε την φωτογραφία στην οποία θα φαίνεται η πινακίδα με ευανάγνωστα τα στοιχεία του έργου που χρηματοδοτείται 








� Η ενημερωτική καταχώρηση στον τοπικό τύπο αντικαθιστά τη διανομή πληροφοριακών εντύπων τα οποία πλέον καθίστανται προαιρετικά για τους Δήμους

